|  |  |
| --- | --- |
| PONEDELJEK, 9. 11. 2020 | |
| **SPO** | KAJ ZMOREM NAREDITI  **Urejamo, zlagamo**  Glede na to, da se boste nekaj časa, namesto v naši učilnici, učili doma, bo vaša prva naloga pripraviti in pospraviti vaš delovni prostor, šolske potrebščine itd. Torej:   * Uredi svojo mizo kjer boš opravljal šolske naloge * Preglej šolsko torbo in iz nje odstrani vse kar vanjo ne sodi * Preglej šolske zvezke, da se spomniš kaj vse smo se do sedaj v šoli učili. Razloži svojim staršem kaj smo delali. * Preglej peresnico. Po potrebi ošili barvice, svinčnik. Poglej če imaš dovolj lepila, kje so škarje in šablona. * Nato pospravi (če slučajno še nisi) svoje igrače in ostale stvari, ki jih imaš v sobi.   Tako…če si vse opravil, je tvoje delo končano in tvoja nova učilnica je sedaj pripravljena za šolsko delo. Vesela bom kakšne slikice tebe v tvoji »novi učilnici«. 😊 |
| **SLJ +**  **ŠPO +**  **MAT** | Kot lahko vidiš, sem v naslednji uri združila kar 3 predmete-super, kaj ne? To pomeni, da se bodo naloge med seboj prepletale in ti ne bo potrebno narediti vsake posebej. Pa še nekaj-to nalogo boš lahko delal zunaj, kar pomeni, da te bo tvoja domača učilnica pospravljena počakala do jutri. 😊  Odpravil se boš na sprehod. S sabo vzemi še telefon ali fotoaparat, da boš lahko naredil kakšno fotografijo.  Odpravi se do kakšne trgovine, pošte, banke… Ne boš rabil vstopit, bodi pa pozoren na nalepke/slike, ki so nalepljene na vhodu. Nekako tako bodo izgledale…  Piktogram: Prepovedan vnos hrane - Î¦ 83 mm - Ceneje.si Piktogrami Brez telefona P013 | SESA SYSTEMS Što nam otkrivaju ostatci prošlosti?, Vučedolski piktogrami Prepovedano za pse - nalepke v 3 velikostih • K-PRINT  Poskusi poiskati čim več različnih slik, jih fotografiraj, če je možno (potreboval jih boš jutri) in razmisli kaj nam s temi slikami želijo sporočiti, kaj pomenijo?  Nato po poti domov poišči nizko in visoko hišo, dolgo in kratko palico, majhen in velik kamen, visoko in nizko drevo, velik in majhen list. Lahko poiščeš še sam kaj velikega, majhnega, visokega, nizkega, dolgega, kratkega-preveri pri svojih starših ali so tvoje ugotovitve pravilne. |

**Tako… prvega dne je konec! Super ste bili! Upam, da ste se imeli lepo na sprehodu in da vam naloga ni bila pretežka. Lep preostanek dneva vam želim, jutri pa se spet slišimo. ☺**

**vaša učiteljica Jasmina 😊**